Segueixen les activitats extraescolars gratuïtes d'Espai Jove Alboraia
21 de abril de 2022

Durant el mes d'abril s'estan realitzant activitats extraescolars gratuïtes per als i les més joves del municipi. Enguany s'estan duent a terme tallers com el de dibuix estil manga, un taller de creació musical, i altres com el de robòtica i animació lectora. A més, també s'està fent un Campus de Pasqua, centrat en la creació de contingut en diferents formats i plataformes des de l'educació, el respecte i les bones pràctiques.

Per a continuar amb les activitats oferint alternatives gratuites d'oci saludable per a persones joves, enguany tornen les activitats de surf, tant en La Patacona com Port Saplaya, i també el taller de medi ambient en l'Alqueria Planta i Cull.

Aquestes activitats s'iniciaran la primera setmana de maig i acabaran l'última setmana de juny. Per a apuntar-se, ja es poden recollir les instàncies i portar-les emplenades al nou Espai Jove (Passeig d'Aragó 96), en horari de 9 a 14h (els dies 21 i 22 d'abril) i a partir del 26 d'abril, també en horari de 17 a 20h.

Les activitats de surf es duen a terme en escoles de la localitat, a la platja de la Patacona, en Mediterranean Surf (Av. Mare Nostrum, núm. 7, 46120 Alboraia), i en Port Saplaya, a l'escola XSA Surf (al final del Passeig Marítim de Platja Nord).

Aquesta activitat tindrà un horari de dilluns i dimecres per a edats de 10 a 13, i els dimarts i dijous es faran dos grups: un de 5 a 9 anys, i un altre de 14 a 18 anys, tots ells en horari de 18.00 a 19:30h.

El taller de medi ambient comptarà amb recol·lecció de verdures, visita a l'hort, o un taller d'orxata, entre altres activitats, i es durà a terme en l'Alqueria Planta i Cull (Partida de Saboia, 48, 46120 Alboraia). Podran triar el divendres que vulguen realitzar l'activitat: 6, 13, 20 o 27 de maig o 3, 10 o 17 de juny) en horari de 18.00 a 19:30h. Per a edats de 6 a 16 anys.